text: দক্ষিণ বাংলা - দক্ষিনের জনপদের খবর দক্ষিণ বাংলা - দক্ষিনের জনপদের খবর দেশে করোনায় আরও ১৬ জনের প্রাণহানি - দক্ষিণ বাংলা দেশে করোনায় আরও ১৬ জনের প্রাণহানি - দক্ষিণ বাংলা
  বৈশ্বিক মহামারী করোনাভাইরাসে আক্রান্ত হয়ে গত ২৪ ঘণ্টায় ১৬ জনের প্রাণহানি ঘটেছে। এ নিয়ে সর্বমোট মৃত্যুর সংখ্যা দাঁড়াল আট হাজার ৬২৪ জন। বৃহস্পতিবার কোভিড-১৯ রোগের হালনাগাদ তথ্য জানাতে স্বাস্থ্য অধিদফতরের এক প্রেসবিজ্ঞপ্তিতে এমন তথ্য মিলেছে।
  এতে বলা হয়, গত একদিনে ২০ হাজার ৯২৫ জনের নমুনা পরীক্ষা করা হয়েছে। তাদের মধ্যে দুই হাজার ১৮৭ জনের করোনা পজিটিভ এসেছে। এ পর্যন্ত সর্বমোট শনাক্ত হয়েছেন পাঁচ লাখ ৬৪ হাজার ৯৩৯ জন। দৈনিক শনাক্তের হার ১০ দশমিক ৪৫ শতাংশ।
  এর আগে সর্বশেষ ৮ ডিসেম্বর স্বাস্থ্য অধিদফতর এক দিনে এর চেয়ে বেশি রোগী শনাক্তের তথ্য দিয়েছিল, সেদিন দুই হাজার ২০২ জনের মধ্যে করোনাভাইরাসের সংক্রমণ ধরা পড়েছিল। দৈনিক শনাক্তের হার সর্বশেষ এর চেয়ে বেশি ছিল গতবছরের ২৭ ডিসেম্বর। সেদিন পরীক্ষার তুলনায় রোগী শনাক্তের হার ছিল ১০ দশমিক ৫৩ শতাংশ।
  এরপর কমতে কমতে তা ৩ শতাংশের নিচেও নেমেছিল। তবে মার্চের শুরু থেকে সংক্রমণ বাড়তে থাকায় শনাক্তের হারও বাড়তে থাকে। বাসা ও হাসপাতালে চিকিৎসাধীন আরও ১ হাজার ৫৩৪ জন রোগী সুস্থ হয়ে উঠেছেন গত এক দিনে। তাতে এ পর্যন্ত সুস্থ রোগীর মোট সংখ্যা বেড়ে ৫ লাখ ১৭ হাজার ৫২৩ জন হয়েছে।